b'\n_START_ARTICLE_\nLouis Cousin\n_START_PARAGRAPH_\nLouis Cousin (21. elokuuta 1627 Pariisi \xe2\x80\x93 26. helmikuuta 1707 Pariisi) oli ranskalainen historioitsija, k\xc3\xa4\xc3\xa4nt\xc3\xa4j\xc3\xa4, asianajaja, kuninkaallinen sensori sek\xc3\xa4 Ranskan rahapajan p\xc3\xa4\xc3\xa4johtaja. H\xc3\xa4n oli my\xc3\xb6s Ranskan akatemian j\xc3\xa4sen.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nPerhe oli suunnitellut Luis Cousinille kirkollista uraa, ja h\xc3\xa4n aloittikin teologian opiskelun ja sai alimman bachelierin tutkinnon suoritetuksi. Kun perheen olosuhteissa tapahtui muutoksia, h\xc3\xa4n p\xc3\xa4\xc3\xa4tyi opiskelemaan lakia. Valmistuttuaan h\xc3\xa4n toimi useita vuosia asianajajan ammatissa. Sittemmin h\xc3\xa4n siirtyi Ranskan kuninkaallisen rahapajan p\xc3\xa4\xc3\xa4johtajaksi ja kuninkaalliseksi sensoriksi._NEWLINE_Virkojensa hoitamisen sallimina vapaa-aikoina h\xc3\xa4n keskittyi kreikkalaisen antiikin historioitsijoiden teosten k\xc3\xa4\xc3\xa4nt\xc3\xa4miseen. Jopa suuri Voltaire on osoittanut kiitosta h\xc3\xa4nen suorittamilleen Eusebio Kesarealaisen ja Bysantin historiankirjoittajien teosten korkeatasoisesta ja avoimesta k\xc3\xa4\xc3\xa4nt\xc3\xa4misest\xc3\xa4_NEWLINE_Vuosina 1687\xe2\x80\x931701 Cousin oli p\xc3\xa4\xc3\xa4toimittajana Jounal des s\xc3\xa7avans -lehdess\xc3\xa4. Vaikka Cousin sai arvostusta j\xc3\xa4lkipolvilta, jo omana aikanaan h\xc3\xa4nen saavutuksensa riittiv\xc3\xa4t valintaan Ranskan akatemian j\xc3\xa4seneksi vuonna 1697. Cousin oli testamentannut merkitt\xc3\xa4v\xc3\xa4n kirjastonsa Saint-Victorin luostarille, jolle h\xc3\xa4n j\xc3\xa4tti my\xc3\xb6s huomattavat varat kirjaston jatkuvan laajentamisen takaamiseksi. Lisaksi h\xc3\xa4n perusti kuusi merkitt\xc3\xa4v\xc3\xa4\xc3\xa4 apurahaa Pariisin yliopistossa opiskeleville nuorille.'